آذربایجان رسپوبلیکاسینین مدافعه ناظری گنرال-پولکوونیک زاکیر حسنوو ایران ایسلام رسپوبلیکاسینا رسمی سفری چرچیوهسینده آپرلین ۱۷-ده ایسلام شوراسی مجلیسینین صدری علی لاریجانی ایله گؤروشوب.
مدافعه ناظیرلییندن آخار. آذ-آ وئریلن معلوماتا گؤره، گؤروشده مدافعه ناظری آذربایجان و ایران پرزیدنتلرینین، دؤلت رسمیلرینین چوخسایلی گؤروشلری و قارشیلیقلی رسمی سفرلرینین اؤلکهلریمیز آراسیندا علاقهلرین گئنیشلهنمهسینه مهم تحفه وئردیینی، ایکیطرفلی امکداشلیغین اینکیشافینا و داها دا گوجلهنمهسینه خیدمت ائتدیینی بیلدیریب.
رگیوندا تهلوکسیزلیک مسئلهلرینه توخونان گنرال-پولکوونیک حسنوو ارمنیستان-آذربایجان، داغلیق قاراباغ مناقیشهسینین تنظیملهنمهسی ایله باغلی آپاریلان دانیشیقلار، خصوصاً ده سون واختلاردا قوشونلارین قارشیدورما خطینده باش وئرمیش حادثهلر بارهده معلومات وئریب.
لاریجانی ایسه اؤز نؤوبهسینده ایرانین آذربایجانین مستقیللیینی، سوورنلیینی و اراضی بوتؤولویونو دایم دستکلدیینی، مناقیشهنین صولح یولو ایله بین الخالق حقوقون نورمالاری و پرینسیپلری چرچیوهسینده حلینین طرفداری اولدوغونو وورغولاییب.
طرفلر آذربایجان ایله ایران آراسیندا حربی و حربی-تکنیکی ساحهلرده امکداشلیغین اینکیشاف پرسپکتیولرینی، قارشیلیقلی ماراق دوغوران رگیونال، گلوبال و دیگر مسئلهلری مذاکیره ائدیبلر.
azb_Arab azb_Arab azb_Arab azb_Arab azb_Arab